CELEX: 62013CN0355
Language: el
Date: 2013-06-27 00:00:00
Title: Υπόθεση C-355/13: Αίτηση προδικαστικής αποφάσεως την οποία υπέβαλε το Commissione Tributaria Regionale dell’Umbria (Ιταλία) στις 27 Ιουνίου 2013 — Umbra Packaging srl κατά Agenzia delle Entrate — Direzione Provinciale di Perugia

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/27
            
         Αίτηση προδικαστικής αποφάσεως την οποία υπέβαλε το Commissione Tributaria Regionale dell’Umbria (Ιταλία) στις 27 Ιουνίου 2013 — Umbra Packaging srl κατά Agenzia delle Entrate — Direzione Provinciale di Perugia
   (Υπόθεση C-355/13)
   2013/C 260/49
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Regionale dell'Umbria
   
      Διάδικοι στην υπόθεση της κύριας δίκης
   
   
      Εκκαλούσα: Umbra Packaging srl
   
      Εφεσίβλητη: Agenzia delle Entrate — Direzione Provinciale di Perugia
   
      Προδικαστικά ερωτήματα
   
   
               1)
            
            
               Συνάδει το άρθρο 160 του ν.δ. 259/2003, το οποίο επιβάλλει το τέλος υπέρ του Δημοσίου βάσει του πίνακα τελών του άρθρου 21 του π.δ. 641/1972, με το άρθρο 3 της οδηγίας 20/2002/ΕΚ (1), το οποίο απαγορεύει, στο πλαίσιο του ελευθερωμένου καθεστώτος των τηλεπικοινωνιών, την εκ μέρους της διοικητικής αρχής άσκηση ελέγχου, η οποία δικαιολογεί την επιβολή του τέλους στον χρήστη της υπηρεσίας;
            
         
               2)
            
            
               Συνάδει το άρθρο 3, παράγραφος 2, του υπουργικού διατάγματος 33/1990, στο οποίο παραπέμπει ο πίνακας τελών του άρθρου 21 του π.δ. 641/1972, όπως τροποποιήθηκε με το άρθρο 3 του ν.δ. 151/1991, με το καθεστώς ελεύθερου ανταγωνισμού και με την προβλεπόμενη από το άρθρο 102 της Συνθήκης απαγόρευση εφαρμογής άνισων όρων επί ισοδυνάμων παροχών έναντι των εμπορικώς συναλλασσομένων;
            
         
               3)
            
            
               Συνάδει η διαφοροποίηση του ύψους του τέλους υπέρ του Δημοσίου μεταξύ οικιακής και επιχειρηματικής χρήσεως και η εφαρμογή του αποκλειστικώς στις συμβάσεις παροχής συνδρομητικών υπηρεσιών με τα κριτήρια της εύλογης και πρόσφορης αιτίας και εμποδίζει ή όχι τη δημιουργία ανταγωνιστικής αγοράς;
            
         
      (1)  Οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση)· ΕΕ L 108, σ. 21.